Dale je svoj prvi jakostni turnir osvojil leta 1997, to je bil Grand Prix, v katerega je vstopil kot 54. igralec sveta po jakostni lestvici. V finalu je z izidom 9-6 porazil tedaj drugega igralca sveta, Johna Higginsa. Da bi dosežek ponovil in osvojil še svoj drugi jakostni turnir v karieri, je Dale potreboval celo desetletje, saj mu je to uspelo šele na turnirju Shanghai Masters 2007, na katerem se je v finalu pomeril z rojakom Ryanom Dayem. Day je že vodil s 6-2, a je Dale uprizoril veličasten povratek, osvojil naslednjih 8 framov in slavil z izidom 10-6. Na poti do finala v Šanghaju je sicer izločil še Roryja McLeoda, Kena Dohertyja, Adriana Gunnella, Dava Harolda in Marka Selbyja.